নিকাহ হালালা
নিকাহ হালালা (উর্দু: نکاح حلالہ‎‎ (তাহলিল বিবাহ নামেও পরিচিত)) এমন একটি রীতি যাতে কোন মহিলা তিন তালাক প্রাপ্ত হয়ে অন্য পুরুষকে বিয়ে করে, বিবাহ সুসম্পূর্ণ করে পুনরায় বিবাহবিচ্ছেদ করে এবং তার আগের স্বামীর সাথে পুনরায় বিবাহ বন্ধনে আবদ্ধ হয়। নিকাহ্ মানে বিবাহ এবং হালালা মানে হালাল বা জায়েজ উপায়ে। ইসলামের নবী মুহাম্মাদ (সা.) এর হাদিস অনুসারে এই ধরনের বিবাহ হারাম (নিষিদ্ধ)। মূলত তিন তালাককে স্বীকৃতি প্রদানকারী মুসলিম সংখ্যালঘু দেশগুলি কর্তৃক নিকাহ হালালা অনুশীলন করা হয়।